Konsertti- ja kongressitalo Mikaeli - Suomen kiinnostavin tapahtumatalo

Veripalvelun verenluovutustilaisuus
2022-02-24 13:00 - 17:00, 2022-03-24 13:00 - 17:00, 2022-04-21 13:00 - 17:00, 2022-05-04 13:00 - 17:00, 2022-05-18 13:00 - 17:00 (Europe/Helsinki)
Verenluovutustilaisuus Mikaelissa klo 13-17.
Varaa aikasi ja täytä terveyskysely etukäteen osoitteessa www.veripalvelu.fi
Lue myös ohjeet verenluovutukseen tulijoille koronapandemian aikana osoitteesta https://bit.ly/31LWBPf
Tervetuloa!

SAIMAA SINFONIETTA – SIBELIUKSEN KUUDES
2022-03-10 19:00
Erkki Lasonpalo, kapellimestari
Esa Pietilä, tenorisaksofoni
Fredrik Pacius: Alkusoitto oopperasta Kaarle-kuninkaan metsästys
Kalevi Aho: Tenorisaksofonikonsertto
Jean Sibelius: Sinfonia nro 6
”Kun varjot pitenevät.”
Näihin kolmeen sanaan tiivisti Sibelius itse kuudennen sinfoniansa. Sanoja on tulkittu hyvinkin monin eri tavoin, mutta sinfonia itse on pysynyt jonkinlaisena mysteerinä, joskin poikkeuksellisen lumoavana sellaisena. Siinä on kuultu niin Palestrinaa, Mozartia kuin aivan erityistä suomalaista sävyäkin. Se virtailee ja soljuu uskomattoman keveästi ja saumattomasti helmeilevänä purona, mutta pinnan alla vaanii dramaattisia jännitteitä kuin uppotukkeja. Ajattoman kokonaisuuden sitoo yhteen doorinen kirkkosävellaji, joka hämärtää myös duurin ja mollin välistä rajaa niin, että valo ja varjotkin kietoutuvat yhdeksi samaksi organismiksi.
Vaihettumistunnelmissa tuntuu liikkuvan myös Kalevi Ahon konsertto klassisessa ympäristössä hieman harvinaisemmalle soittimelle: tenorisaksofonille. Rajapintoina toimivat nyt taidemusiikki ja jazz, joissa kummassakin Suomen eturivin saksofonisteihin lukeutuva Esa Pietilä ui kuin kala vedessä, mutta myös eurooppalainen ja aasialainen musiikkiperinne, jotka synnyttävät kiehtovan hämyisiä soinnillisia maailmoja. Autereisesti välkehtii myös ensimmäisen suomalaisen oopperan, Fredrik Paciuksen Kaarle-kuninkaan metsästyksen, alkusoitto – ennen lopun riemukasta hymniä.
Maaliskuun heräävässä keväässä koetaan Erkki Lasonpalon johdolla ainutlaatuisen atmosfäärinen ja virvoittava ilta, jossa elämän sävyt, ilot ja surut, aurinko ja pilvet ovat kaikki yhtä aikaa läsnä saaden varjot pitenemään, mutta myös lyhenemään.
LIPUT: 30 € / 27 € / 12 €
Järj. Mikkelin kaupunginorkesteri
Lipunmyyntiin liittyvät kysymykset orkesterin toimistoon, yhteystiedot löydät täältä.

Tanssien tähtiin show, PERUTTU
2022-03-17 18:00
TAPAHTUMA ON PERUTTU, lippujen palautusta voi hakea 31.3.2022 mennessä.
Lue ohjeet palautuksiin täältä.
Tanssien Tähtiin Show – kiertue siirtyy
Tanssii Tähtien Kanssa – tv-ohjelmasta tutut ammattitanssijat pääsivät vuonna 2019 ensimmäistä kertaa teattereiden lavoille yhteisellä showllaan. Tanssien Tähtiin Shown uuden kiertueen ensi-ilta siirtyi vallitsevan koronatilanteen vuoksi. ”Monen vuoden odotus palkittiin huikealla showlla ja tänä keväänä oli tarkoitus lähteä kiertämään uuden esityksen myötä”, kertoo Elevent Groupin toimitusjohtaja Helena Ahti-Hallberg. ”Kevääksi 2021 suunniteltu 21 kaupungin kiertue siirtyy alkamaan helmikuussa 2022”, kertoo shown tuottaja Tero Laakso Elevent Groupista.
”Tilanne on haastava kaikille koko tapahtuma- ja kulttuurialalla koronan vuoksi. Haluamme tarjota turvallisen teatterielämyksen niin yleisölle kuin tanssijoillemmekin, joten päädyimme siirtämään koko kiertueen alkamaan helmikuussa 2022.” jatkaa Helena Ahti-Hallberg.
Show`n suunnittelusta vastaavat tanssijat yhdessä tuotannosta vastaavan Elevent Group Oy:n kanssa. Puvustuksen toteutuksesta huolehtii Helena Ahti-Hallberg.
Esitysten uudet päivämäärät sekä lipunmyyntitiedot julkistetaan mahdollisimman pian. Osa uusista näytöspäivistä on jo saatu sovittua, mutta jatkuvasti muuttuva tilanne sulkuineen ja kulttuurialan lomautuksineen hidastaa esityspäivien sopimista. Uudet esityspäivät lipunmyyntitietoineen päivittyvät mahdollisimman pian kiertueen nettisivulle www.tanssientahtiin.fi sekä Facebookiin @tanssientahtiinshow ja Instagramiin @tanssientahtiin
Martti Talvela -sali
Liput 38,50€ (sis. palvelukulun)

Tuure Kilpeläinen ja Kaihon karavaani -Paluu paratiisiin 2022 -Mikkelissä!
2022-03-18 19:00
Tapahtuma on siirtynyt, edelliset päivämäärät 23.4.2020 ja 28.3.2021. Jo ostetut liput käyvät sellaisenaan uuteen ajankohtaan.
TUURE KILPELÄISEN JA KAIHON KARAVAANI: PALUU PARATIISIIN 2022
Suomen suosituimpiin keikkakokoonpanoihin lukeutuva Tuure Kilpeläinen ja Kaihon Karavaani julkaisi upean albumin Paluu paratiisiin maaliskuussa 2020. Levyn julkaisua oli tarkoitus juhlistaa kattavalla konserttisalikiertueella, joka kuitenkin tyrehtyi alkuunsa koronapandemian vuoksi. Tälle vuodelle siirtynyt kiertue siirtyy nyt vallitsevien olojen vuoksi edelleen ensi vuoteen.
”Konsertit siirtyvät – taas. Ei voi mitään. Keskitymme nyt uusien laulujen ja nahan luontiin. Tämä aika on kuin pysäkki, siinä voi miettiä mihin suuntaan seuraavaksi vaeltaisi. Pysytään terveinä ja nautitaan tästä mitä meillä on. Hankikanto, rauhaa ja rakkautta!”
– Tuure Kilpeläinen
Paluu paratiisiin 2022 -kiertueella kuullaan uusia lauluja, sekä tuttuja hittejä ja klassikoita. Uuden albumin kappaleista ovat suureen suosioon nousseet jo Rakastan sua niin et se sattuu ja Se on minä joka hajoaa -hitit, yhtyeen klassikkohitteihin lukeutuvat mm. Autiosaari, Valon pisaroita, Ystävänpäivä. Tämän vuoden Emma-gaalassa kokoonpano on ehdolla kolmessa kategoriassa: Vuoden yhtye, Vuoden iskelmä ja yleisöäänestys.
Martti Talvela -sali, Mikkeli
Liput alk. 39,00€ (sis. käsittelykulun).
Järj. Centralline Entertainment Oy

CHISU / PERUTTU
2022-03-26 19:00
Tilaisuus on peruttu. Lippurahojen palautusta voi hakea linkistä: https://web.lippu.fi/palautus

LÄHDE - koululaisooppera
2022-03-29 18:00
Reaaliajassa etenevä koululaisooppera Lähde on tehokkaan jännittävä tarina. Samalla se nostaa esiin ajankohtaisia kysymyksiä. Ajattelemmeko tulevia sukupolvia vai teemmekö peruuttamatonta tuhoa? Esityksen ovat valmistaneet yhdessä Suomen Kansallisoopperan kanssa Mikkelin 5. ja 6. musiikkiluokat.
Sävellys: Sari Kaasinen
Libretto: Juhani Koivisto
Kesto n. 45 min, ei väliaikaa.
LIPUT:
Peruslippu 16,00 €
Perhelippu 2 aikuista + 3 lasta (alle 17v.) 50,00 €

SF-Blues
2022-03-31 19:00
Kauan odotettu konserttivieras SF-Blues palaa maalis – huhtikuussa 2022 20-vuotis juhlakonsertti kiertueelle. SF-Blues eli Pepe Ahlqvist, Heikki Silvennoinen ja Dave Lindholm (Bluesia yhteensä yli 200 vuotta!). Mukana keikoilla myös Rock ’n’ Roll pioneeri Eero Raittinen sekä Hammond-mestari Jukka Gustavson. Kompissa Mikko Löytty bassossa ja Jani Auvinen rummuissa.
Kiertueella mukana myös vierailevia huippuartisteja.
Liput 32,00 €

KESKEYTETTY: St Petersburg Ballet Theatre - Joutsenlampi
2022-04-02 18:00
ST PETERSBURG BALLET THEATREN JOUTSENLAMPI-ESITYS MIKKELISSÄ KESKEYTETTY TOISTAISEKSI
Tulevan tapahtuman St Petersburg Ballet Theatre toimeenpano on toistaiseksi keskeytetty. Olemme sinuun uudelleen yhteydessä, kun uusi päivämäärä on saatu vahvistettua. Jo ostetut liput käyvät sellaisenaan tulevalle päivämäärälle.
Mahdolliset lippujen palautuspyynnöt 16.5.2022 mennessä Lippupisteen palautuslomakkeella: https://web.lippu.fi/palautus/
St Petersburg Ballet Theatre ja Live Nation Finland pahoittelevat muutoksista mahdollisesti aiheutuvaa haittaa.

IRINA KOLESNIKOVA TUO JOUTSENLAMPENSA SUOMEN-KIERTUEELLE

Maailmankuulun prima ballerinan Irina Kolesnikovan tähdittämän St Petersburg Ballet Theatren esittämä Joutsenlampi-baletti nähdään kahdeksassa suomalaiskaupungissa vuodenvaihteen molemmin puolin. Kehuttu esitys nähdään ennen joulua Helsingin Finlandia-talossa, tammikuun alussa Oulussa, Lahdessa, Jyväskylässä ja Turussa sekä huhtikuun alkupäivinä Kuopiossa, Mikkelissä ja Tampere-talossa. Lipunmyynti esityksiin alkaa maanantaina 25. lokakuuta.
Baletin päärooleissa esiintyvät Irina Kolesnikova sekä hänen kanssaan vuorotteleva Irinan tähtioppilas Margarita Avdeeva, joka on kiertänyt maailmaa St Petersburg Ballet Theatren kanssa jo vuodesta 2016. Prinssi Sigfridin roolissa nähdään vuonna 2005 päätanssijan tittelin saanut Dmitri Akulinin. Baletin oma orkesteri esintyy niissä taloissa, joissa se teknisesti ja aikataulullisesti on mahdollista. Katso paikkakuntakohtaiset tiedot alta.
Konstantin Tachkinin vuonna 1994 perustama St Petersburg Ballet Theatre tunnetaan maailmalla sekä taidokkaista tanssijoistaan että näyttävistä tuotannoistaan. Seurue tekee jatkuvasti isoja kiertueita, ja vierailee lähes vuosittain myös Pariisin ja Lontoon kuuluisimmissa teattereissa. Suomessa St Petersburg Ballet Theatre on hurmannut yleisönsä vuoden 2015 ensiesiintymisestä lähtien, viimeksi kehuttu ryhmä vieraili maassamme alkuvuodesta 2020.
Seurueen kruununjalokivi on kansainvälisesti arvostettu, jopa prima ballerina assolutaksi luokiteltu Irina Kolesnikova, joka on ollut mukana prima ballerinana vuodesta 2001. Kolesnikova on voittanut sekä yleisöt että vaativimmatkin balettien arvioitsijat puolelleen. Tŝaikovskin musiikkiin ja Petipan ja Ivanovin koreografiaan pohjautuva taidokas Joutsenlampi-esitys on kerännyt ylistystä ympäri maailman ja hänen maineensa yhtenä maailman parhaimmista tanssijoista täyttää tuhatpaikkaiset teatterit ympäri maailman.
Joutsenlammesta ja Irina Kolesnikovasta sanottua:
”Koskettava aistillisuus vie katsojat heti mukanaan, kun maailmankuulu prima ballerina Irina Kolesnikova aloittaa Joutsenlammen Odette-joutsenen tulkintansa” – Helsingin Sanomat
”Irina Kolesnikova in Swan Lake sweeps you away into a world of passion, dangerous deception and ultimate forgiveness.” – The Sunday Express
“Irina Kolesnikova rivals any star of the Bolshoi or Kirov in technique and stage artistry” – The Stage
“Prima ballerina Irina Kolesnikova´s interpretation of the Swan Princess Odette/Odile is rarely seen in more beauty. Her dancing is enchanting. She is so adorable, sublime, delicate and beautiful and at such high level that it makes the audience gasp!– Scenekanten

ESITYKSET:
St Petersburg Ballet Theatre
Prima ballerina Irina Kolesnikova Tour (RUS)
Esityksen kesto n. 2 h 45 min, sisältäen kaksi väliaikaa.
Mikaelissa Odette/ Odilen roolissa Irina Kolesnikova, tilasyistä ei orkesteria.
Liput palvelumaksuineen alk.
Permanto rivit 1-17
Aikuiset 84,50 €
Lapset (16 v. asti), opiskelijat ja eläkeläiset 54,50 €
Permanto rivit 18-21 ja parvi
Aikuiset 64,50 €
Lapset (16 v. asti), opiskelijat ja eläkeläiset 44,50 €
Järj. Live Nation Finland

Sami Hedberg 15v. juhlakiertue
2022-04-06 19:00
Tapahtuma on siirretty, edelliset ajankohdat 21.10.2020 ja 7.4.2021. Jo ostetut liput käyvät sellaisenaan uuteen ajankohtaan.
Sami Hedbergin jättimäinen 15-vuotisjuhlakiertue kiertää vuoden 2020 aikana ympäri Suomea. Tällä vuoden hauskimmalla kiertueella kuullaan Samin käsikirjoittamia komedian parhaimpia paloja koomikon koko uran ajalta sekä uutta ja ajankohtaista materiaalia.
Show’n ytimessä on Hedbergin tyylin mukaisesti nauruhermoja kutkuttavia tarinoita, improvisaatiota sekä mielikuvituksen synnyttämiä hahmoja. Tervetuloa mukaan nauttimaan tästä vuorovaikutteisesta ilotulituksesta!
Martti Talvela -sali
Esityksen kesto 2 tuntia väliaikoineen
Järjestäjä: Hedberg Entertainment
Ikäraja 15 vuotta
Peruslippu 35,00€ (sis. käsittelykulut)
Kiertuekalenteri ja lisätiedot: www.samihedberg.com
Lisätietoja tapahtumien siirroista ja peruutuksista täältä.

Juice originals feat. Riku Nieminen
2022-04-08 19:00 - 21:15
Tapahtuma on siirretty, edelliset ajankohdat 3.4.2020, 5.9.2020, 27.2.2021 ja 4.9.2021. Jo ostetut liput käyvät uuteen ajankohtaan sellaisenaan. Mikäli uusi ajankohta ei sovi, voit hakea palautusta lipuista 31.12.2021 mennessä, ohjeet palautukseen löydät täältä.
Juice Originals koostuu Juice Leskisen eri yhtyeissä vaikuttaneista soittajista solistinaan Juice-elokuvan päätähti Riku Nieminen. Orkesteria johtaa Anssi Tikanmäki. Lavalla nähdään Tikanmäen ja Niemisen lisäksi Safka Pekkonen, Juuso Nordlund, Ila Loueranta, Jari Yliaho sekä Eljas ja Eemil Tikanmäki. Unohtumattomat esiintymiset Juice-elokuvan ensi-iltajuhlissa tehnyt ainutlaatuinen kokoonpano nousi konserttisalien lavoille syksyllä 2019. Nyt kiertue saa lukuisista yleisön toiveista johtuen jatkoa syksyllä 2020.
Tunteiden eri skaaloilla liikkuva ilta tarjoaa laajan kattauksen legendaarisia kappaleita muun muassa “Viidestoista yö”, “Syksyn sävel”, ”Kaksoiselämää”, “Luonas kai olla saan”, ”Musta aurinko nousee”, ”Rakkauden ammattilainen” alkuperäisten soittajien ja ilmiömäisen solistin Riku Niemisen esittämänä!
Kesto n. 2h 15min (sis. väliajan)
Liput alk. 42,50€ (sis. käsittelykulun)
Järj. ProPromotion Oy
www.juiceoriginals.fi
Lisätietoja tapahtumien siirroista ja peruutuksista täältä.

KATRI HELENA
2022-04-09 19:00
Katri Helena yksi suomen menestyneimmistä iskelmälaulajista. Hän on levyttänyt vuoteen 2022 mennessä 481 laulua, julkaissut 52 albumia ja kokoelmaa ja myynyt lähes 2 miljoonaa äänitettä. Hän on saanut 19 kultalevyä, 4 platinalevyä ja yhden tuplaplatinan.
Katri Helenan hittejä ovat muun muassa ”Anna mulle tähtitaivas”, ”Mun sydämeni tänne jää”, ”Katson sineen taivaan”, ”Lintu ja lapsi”, ” Vasten auringonsiltaa”, ”Katson autiota hiekkarantaa” ja ”Puhelinlangat laulaa”. Esiintymisiä näinä vuosina on kertynyt yli 3500 ja matkakilometrejä reilut 3,5 miljoona.
Haluamme tarjota rentouttavan konsertti-illan Katri Helenan ja kapellimestari Tessa Virran johtaman orkesterin kanssa.
Liput:
Peruslippu 39,50 €
Ryhmälippu väh. 20 hlö 34,50 €
Konsertin kesto n. 2h 10 min. väliaikoineen
Ikärajaton

THE ELVIS CONCERT 2022
2022-04-10 18:00
Huippusuosittu Elvis-show Mikaelissa!
”This is as close as it gets!”
Oletko koskaan unelmoinut miltä tuntuisi nähdä legendaarinen ’Rock’n’rollin Kuningas’ Elvis Presley elossa ja uransa huippukunnossa esittämässä jäljittelemättömällä soundillaan klassikkoja, kuten Suspicious Minds, Blue Suede Shoes ja Love Me Tender?
Maailman paras Elvis-tribuuttiartisti DWIGHT ICENHOWER tekee yhteistyötä useiden Elvis Presleyn alkuperäisen bändin jäsenten kanssa: TCB-bändin jäsen & rumpali BOB LANNING ja Imperials yhtyeen alkuperäisjäsen JIM MURRAY. Dwight on voittanut The World’s Best Elvis -tittelin neljästi; jopa Elviksen kanssa työskennelleet tahot ovat olleet hämmästyneitä Dwightin ammattitaidosta. Yhdessä he muodostavat huippubändin, joka tuo sinulle jäljittelemättömän soundin Presleyn hiteistä 50-, 60-, ja 70-luvuilta, mukaan lukien klassikot, kuten ”Always On My Mind”, It’s Now Or Never”, ”Blue Suede Shoes” ja ”Suspicious Minds”.

Viimeisin lisäys kiertueelle: BRENDA NIELSEN!
Yllätysvieraana kiertueella nähdään Brenda Nielsen. Hän ja Elvis tapasivat ensimmäisen kerran vuonna 1960 Gospel -konsertissa Memphisissä. Heidän välillään oli heti kiistämätöntä kemiaa. Elvis kutsui Brendan kotiinsa Graceland:iin ja he seurustelivat jonkun aikaa. Brenda Nielsenillä on paljon hyviä tarinoita kerrottavanaan Elviksen faneille!

Liput 32,00 € (sis. käsittelykulun)

MOZART REQUIEM
2022-04-14 19:00
MOZART REQUIEM

Jonas Rannila, kapellimestari
Päivi Pylvänäinen, sopraano
Essi Luttinen, mezzosopraano
Mika Nisula, tenori
Heikki Kilpeläinen, baritoni
Requiem-kuoro, valm. Jonas Rannila
Wolfgang Amadeus Mozart: Requiem KV 626
Mikkelin kaupunginorkesterin pääsiäiskonsertissa kuullaan vahvojen tunteiden klassikkoteos, Wolfgang Amadeus Mozartin Requiem. Teoksen syntyhistoria verhoutuu salaperäisyyteen: Vain muutama viikko ennen kuolemaansa Mozart sai sävellystilauksen sielunmessusta, mitä taikauskoiseksi tiedetty säveltäjä alkoi pitää merkkinä yliluonnollisesta. Mozart kuoli ennen teoksen valmistumista, ja sen viimeistelystä huolehtivat hänen oppilaansa. Neljän laulusolistin, kuoron ja orkesterin suurteos koostuu 12 osasta, joita kaikkia leimaa koraalimainen kirjoitustapa eivätkä neljä laulusolistia esiinny juurikaan yksinään. Tummasävyinen orkesteri tukee kuoroa eläväisillä motiiveilla.
Requiemin solisteina kuullaan suomalaisia eturivin laulajia: Sopraano Päivi Pylvänäinen nousi suuren yleisön tietoisuuteen kiitetyllä nimiroolillaan Ilkka Kuusiston Aino Ackté -oopperassa. Useissa laulukilpailuissa palkitun mezzosopraano Essi Luttisen ohjelmisto puolestaan ulottuu varhaisesta barokkimusiikista aina nykypäivän säveltäjien kantaesityksiin. Myös tenori Mika Nisula on palkittu useissa kotimaisissa laulukilpailuissa, ja oopperalavoilla hänet on nähty Suomen lisäksi New Yorkissa. Baritoni Heikki Kilpeläinen puolestaan on tehnyt pitkän ja mittavan uran saksalaisissa oopperataloissa. Requiemin johtaa nuori kapellimestarilupaus Jonas Rannila, joka on kerännyt mainetta oopperakapellimestarina sekä kuoronjohtajana.
Requiemin vaativista kuoro-osuuksista vastaa Requiem-kuoro, jonka laulajat koostuu pääkaupunkiseudun kuoroista sekä Manifestum-mieskuorosta, jonka taiteellisena johtajana Rannila toimii.
LIPUT: 30 € / 27 € / 12 € (Mikaeli)
Järj. Mikkelin kaupunginorkesteri
Lipunmyyntiin liittyvät kysymykset orkesterin toimistoon, yhteystiedot löydät täältä.

Pelle Miljoona Band / SIIRTYY, huom! tapahtumapaikka vaihtuu
2022-04-15 19:00
Tapahtuma siirtyy
Uusi päivä on pe 20.5.2022 ja tapahtumapaikkana Hyvinkääsali. Lippupalautuksia voi hakea 31.5.2022 asti osoitteessa osoitteessa web.lippu.fi/palautus.
Pelle Miljoona Band on suomirockin ja -punkin ikitoteemin uusin kokoonpano. Bändi kiertää Suomea myös uuden materiaalin tiimoilta. Pelle Miljoona Band koostuu Pellen synnyin kaupungin, Haminan muusikoista ja varsinkin Hapa Tynin kanssa Pelle on soitellut jo teini-ikäisestä asti. Keikoilla uuden materiaalin lisäksi kuullaan myös toki kattava läpileikkaus hiteistä koko uran varrelta.
Pelle On legenda!
PELLE MILJOONA BAND on:
Laulut Pelle
Kitarat Hapa Tyni
Bassot Timo Hyle
Rummut Jusa Lampikari
Liput 24,50 €

Benny Törnroos & Muumit
2022-04-24 14:00 - 15:00
Tapahtuma on siirtynyt, edelliset ajankohdat 15.11.2020, 18.4.2021, 12.9.2021 ja 13.2.2022. Jo ostetut liput käyvät sellaisenaan uuteen ajankohtaan. Mikäli uusi ajankohta ei sovi, voit hakea palautusta lipuista 31.3.2022 mennessä, ohjeet palautukseen löydät täältä.
Suuri muumikonsertti, koostuu kaikille tutuista muumilauluista, joita esitetään Benny Törnroosin johdolla. Konsertin aikana leikitään, lauletaan, tanssitaan sekä välillä myös jumpataan.
Konsertissa mukana monta muumihahmoa, muumitalo + muuta rekvisiittaa. Konsertin alusta alkaen tunnelma on katossa ja muumilaulut raikuvat täyttäen niin pienen kuin suuremmankin yleisön sydämet.
Tilaisuus soveltuu vauvasta vaariin ja esitys kestää noin tunnin.
Peruslippu 19,50 €
Perheliput
2 aikuista + 2 lasta 75 €
2 aikuista + 3 lasta 89,50 €

Vesterinen Yhtyeineen: Meissä asuu elämä
2022-04-28 19:00
Tapahtuma on siirtynyt torstaille 28.4.2022. Edellinen ajankohta 4.2.2022. Jo ostetut liput käyvät uuteen ajankohtaan sellaisenaan.
Mikäli uusi ajankohta ei sovi, liput voi palauttaa 14.2.2022 mennessä osoitteessa https://web.lippu.fi/palautus/
Vesterinen Yhtyeineen vie Meissä asuu elämä -levynjulkaisukiertueensa konserttisaleihin keväällä 2022
Huhtikuussa uuden Meissä asuu elämä -albumin julkaissut Vesterinen Yhtyeineen jatkaa levynjulkaisukiertuettaan keväällä 2022. Kesällä festareita kiertänyt ja syksyllä klubeilla soittanut kymmenhenkinen yhtye vie kiertueensa seuraavaksi konserttisaleihin ympäri Suomen. Kiertue saapuu Hyvinkääsaliin torstaina 3. maaliskuuta.
Vesterinen Yhtyeineen esittää konserttisaleissa massiivisen, lähes kahden tunnin show’n, joka vie yleisön tunnelmasta toiseen aina riehakkaasta soiton riemusta liikutuksen partaalle. Konserteissa ei ole väliaikaa, vaan bändi on suunnitellut upean kokonaisuuden ilman taukoja tunnelman ja jännityksen ylläpitämiseksi.
Suoraan Suomen virallisen albumilistan toiseksi noussut Meissä asuu elämä -albumi on komea kokonaisuus koskettavia tarinoita, upeita sävellyksiä ja komeita sovituksia isolla jengillä tarjoiltuna. Albumin singlejulkaisut Kolme hyvää vinkkiä ja Rodeo ovat nousseet molemmat radiosoittoon valtakunnallisesti.
Vesterinen Yhtyeineen on soittanut itsensä suomalaisten sydämiin vuosikausien ahkeralla keikkailulla ja lukuisten hittibiisien myötä. Yhtye on vuosien saatossa löytänyt omaleimaisen ja hienon soundin, joka ammentaa välillä ruotsalaisen positiivisuuden boolimaljoista, välillä slaavilaisesta synkkyydestä. Yhtyeen tunnetuimpia kappaleita ovat Kukaan ei koskaan, Tummilla teillä ja Onnellinen mies.
Vesterinen Yhtyeineen Facebookissa, Instagramissa, Spotifyssa
Katso kaikki tulevat keikat osoitteesta: https://vesterinenyhtyeineen.fi/keikat/
Kesto n 2 h, ei väliaikaa.
Lipun hinta 39,90 €

Jarkko Tamminen -Kuuleeko Mikkeli? -Imitaatioshow
2022-04-29 19:00
(Tapahtuma siirretty, aiemmat tapahtumapäivät 13.5.2020, 23.9.2020, 12.3.2021 ja 10.9.2021 klo 18 ja 21)
Aikaisemmat kaksi esitysaikaa klo 18 ja 21 on yhdistetty yhdeksi esitykseksi, joka on 29.4.2022 klo 19. Tapahtuma toteutetaan numeroimattomalla katsomolla.
Jo ostetut liput käyvät tapahtumaan. Mikäli uusi ajankohta ei kuitenkaan käy sinulle voit hakea lippurahojen palautusta pe 29.10.2021 saakka, lue ohjeet palautuksiin täältä.
Jarkko Tammisen ”Kuuleeko Mikkeli?” -imitaatioshow rantautuu Mikkeliin.
Esitys koostuu sekä puhe- että lauluimitaatioista. Lavalla nähdään ja kuullaan imitaatioita Sauli Niinistöstä Kimi Räikköseen ja Lauri Tähkästä Paula Koivuniemeen. Illan aikana käydään läpi ajankohtaisia aiheita ja myös paikalliset “kuuluisuudet” saavat osansa, kun hahmot ottavat esille paikkakunnalla puhuttavia asioita.
Showssa Jarkko on lavalla kovin ”alastomana”, sillä esityksessä käytetään vain pientä rekvisiittaa: lakkeja, peruukkeja ja takkeja, ja lauluosuudet esitetään taustanauhojen kera. Esityksen sisältö on pääosin parhaita paloja Jarkon viime syksyn 2019 Jarkko Tamminen Showsta sekä sitä edeltävistä Stars Show-esityksistä. Ilta koostuu kahdesta hieman reilun puolen tunnin setistä, joiden välissä on väliaika.
Martti Talvela -sali
Lipun hinta: 35€
Katso muut kiertuepaikkakunnat: www.jarkkotamminenshow.fi

Suuri Vappuspektaakkeli
2022-04-30 19:00
Suuri Vappuspektaakkeli Mikaelissa!
Mikkelin kaupunginorkesteri järjestää yhdessä Konserttitalo Mikaelin ja Saimaa Stadiumin kanssa Suuren Vappuspektaakkelin. Vappuaattona 30.4. klo 19 järjestettävässä konsertissa Mikaelin lavalle nousevat Mikkelin kaupunginorkesterin vieraina maamme tunnetuin tanssittaja Kaartin Combo solistinaan valovoimainen Maria Lund.
Mikkelin kaupunginorkesterin, Mikaelin ja Saimaa Stadiumin tavoitteena on luoda uusi hyvän mielen tapahtuma, joka kokoaa kaupunkilaiset juhlimaan vappua svengaavan musiikin ääreen. Tapahtuma oli alun perin tarkoitus järjestää tanssittavana konserttina Saimaa Stadiumissa, mutta vallitsevassa tilanteessa tilaisuus siirrettiin Mikaeliin, jotta se voidaan järjestää turvallisesti numeroiduilla istumapaikoilla.
Liput 10€

Rakuunasoittokunta: Ruusu äidille
2022-05-05 19:00 - 19:30
RUUSU ÄIDILLE
Äitienpäiväkonsertti
Rakuunasoittokunta
musiikkimajurit Riku Huhtasalo ja Tomi Väisänen, kapellimestarit
Kyösti Mäkimattila, laulu
Jo perinteeksi muodostuneessa konsertissa Rakuunasoittokunta ojentaa solistinsa kanssa ruusun äidille tunnettujen melodioiden ja laulujen muodossa. Kyösti Mäkimattilan mahtavat tulkinnat eivät jätä ketään kylmäksi.
Liput 20,00 €
Järj. Rakuunasoittokunta

Andy McCoy trio: Andy 60 v-juhlakiertue
2022-05-06 19:00
Suomen isoin rocklegenda Andy McCoy saapuu juhlavuotensa kunniaksi trionsa kanssa intiimille, 2-osaiselle ja akustiselle konserttisalikeikalle. Andy 60v- keikan materiaali koostuu Andyn pitkän uran, eri kokoonpanojen biiseistä. Oman tuotannon lisäksi mukana on myös muutamia tarkkaan valittuja, hienosti sovitettuja ja harvinaisempia coverkappaleita. Andyn lisäksi kokoonpanossa on mukana pianisti Johnny Crash ja taiteilija Sofia Zida.
Andy McCoy ei esittelyjä kaipaa. Andy on elävä legenda!
Ei ikärajaa.
Kesto 2 x noin 45min
Liput 39,50 €

Lahja äidille, näytökset klo 14 ja klo 16
2022-05-07
Mikkelin Voimistelijat MiVo: Lahja äidille.
Äitienpäivän aattona monessa perheessä jännitetään mitä äiti tulee pitämään lahjoistaan. Riittäkö äidille halaus vai olisiko yhteinen lukuhetki ihana lahja äidille?
Mikkelin Voimistelijoiden näytöksessä niin pienet taaperot kuin aikuisetkin pohtivat lahjoja äidille esityksissään. Näytöksessä mukana cheerleading ja seuran voimistelulajit.
Permanto liput:
Peruslippu 16,00 €
Lapsi 14,00 € (lapsen ikäraja 12v.)
Parven liput:
Peruslippu 11,50 €
Lapsi 9,50 € (lapsen ikäraja 12v.)

JOUSIEN LUMOA
2022-05-12 19:00
Jan Söderblom, kapellimestari
Anna-Liisa Bezrodny, viulu
Edvard Grieg: Holbergin ajoilta op. 40
Felix Mendelssohn: Viulukonsertto d-molli
Ida Moberg: Stillhet (Hiljaisuus)
Fanny Mendelssohn-Hensel: Jousikvartetto Es-duuri, sov. jousiorkesterille
Fanny ja Felix Mendelssohn ovat yksi musiikinhistorian häikäisevimmistä sisaruspareista. He opiskelivat samojen opettajien johdolla, harjoittelivat ja kehittyivät sekä säveltäjinä että soittajina samaa tahtia ja mitä ilmeisimmin tie tähtiin olisi ollut auki molemmilla, ellei Fannyn ura olisi törmännyt 1800-luvun naisen ahtaisiin rooleihin. Felixistä tuli koko maailman tuntema ja rakastama sinfonikko ja klassismin perinnön välittäjä, kun taas Fanny jäi rohkeine ja innovatiivisine sävellyksineen unohduksiin – aina näihin päiviin asti.
Nyt on tilaisuus tutustua sisarusten musiikillisiin visioihin rinta rinnan ja vertailla erilaisia tulokulmia: Fannyn romanttinen jousikvartetto sisältää väkevän romanttisia ja omaperäisiä äänenpainoja unohtamatta silti traditiota, kun taas Felixin vain 13-vuotiaana säveltämä d-molli-viulukonsertto toteuttaa parhaat klassiset tekijät ihanteellisesti, mutta silti dynaamisesti. Ehkä vastakohdat vain täydentävät toisiaan sopusuhtaisesti?
Sisarusrakkaudelle tarjotaan pohjoismaiset kehykset: Norjan kansallissäveltäjä Edvard Griegin uusbarokkinen Holberg-sarja iskee, sädehtii ja valloittaa, kun taas suomalaisen Ida Mobergin Hiljaisuus on huippuharvinainen, mutta valloittava helmi. Helsingin kaupunginorkesterin konserttimestari Jan Söderblom sekä virolais-venäläis-suomalainen viuluvirtuoosi Anna-Liisa Bezrodny luotsaavat Pieksämäellä illan, joka saa pohtimaan tasa-arvoa ja musiikinhistoriaa uusilta näkökannoilta.
LIPUT: 27 € / 25 € / 10 €

Tarja Turunen ja Pentti Hietanen - Kaunotar & Kulkuri / SIIRTYY
2022-05-13 19:00
Tiedote 14.4.2022 Loud’n Live:
Joudumme ikäväksemme tiedottamaan, että kyseinen kiertue joudutaan siirtämään kevääseen 2023 Suomen päässä olevien logististen ja tuotannollisten ongelmien takia. Haluamme vielä erikseen painottaa, että kiertueen siirtyminen ensi keväälle ei riipu kiertueen solisteista tai artisteista.
Jo ostetut liput käyvät uuteen konserttipäivään sellaisenaan. Halutessasi voit myös palauttaa liput, lippujen palautus on mahdollista 5.5.2022 saakka osoitteessa web.lippu.fi/palautus
Tulemme avaamaan palautuksen uudestaan viikoksi uusien päivien julkaisun jälkeen, joten mikäli uudet päivät eivät käykään, voit palauttaa lippusi vielä tässä vaiheessa. Uudet päivät julkaistaan viimeistään syyskuussa.

Tarja Turunen ja Pentti Hietanen – Kaunotar & Kulkuri I Mikkeli, Mikaeli I 13.5.2022
Suomen kirkkaimpiin laulajatähtiin luketuvat Tarja Turunen ja Pentti Hietanen yhdistävät voimansa ensi toukokuussa Kaunotar & Kulkuri -konsertissa. Ohjelmisto sisältää kummankin unohtumattomimpia sävelmiä.
Upean kansainvälisen uran tehnyt Tarja Turunen julkaisi viimeisimmän Closer to the Sky -singlensä, joka on täysin uusi aluevaltaus: tulevaa levyä on työstetty yhdessä saksalaisen edm-suuruus Torsten Stenzelin kanssa. Outlanders-nimellä kulkevassa projektissa ovat mukana myös muun muassa progejätti Yesin entinen kitaristi Trevor Rabin, Joe Satrian, Marty Friedman sekä Mike Oldfield.
Pentti Hietasen laaja-alainen ura upeiden ooppera- ja viihdeisävelmien tulkitsijana alkoi jo 1990-luvun lopulla, ja toden teolla mies on laulanut itsensä suomalaisten sydämiin esimerkiksi Con Amore– sekä Rakastan elämää -albumeillaan.
Lipun hinta 59,00 €
Konsertin kesto n. 2h sis. väliaika
Järj. Loud’n Live

MUSICON: PELIMUSIIKKIKONSERTTI
2022-05-14 19:00
Musicon on uusi, kolmepäiväinen ikärajaton anime- ja pelimusiikkitapahtuma, joka järjestetään yhteistyössä Mikkelin Musiikkijuhlien kanssa 13.-15.5.2022. Musiconin yhteydessä järjestetään kaksi unohtumatonta animeen – ja pelimusiikkiin liittyvää konserttia Mikaelissa – Nihonbashi Symphony orchestra tulee toukokuussa Mikkeliin vieraaksi maailman toiselta laidalta – Japanista!
GAME SYMPHONY JAPAN
ARC THE LAD
– Theme of Arc The Lad
GRAVITY DAZE
– Discovery of Gravitation
– Gravity Rush
SHADOW OF THE COLOSSUS
– A Violent Encounter
– Revived Power~
SUMMER POCKETS
– Summer Pockets
SONIC THE HEDGEHOG & SONIC THE HEDHEHOG 2
– Green Hill Zone
– Chemical Planet Zone
SONIC ADVENTURE & SONIC ADVENTURE 2
– Emerald Coast
– Escape from the City
– Live & Learn
SONIC HEROES
– Seaside Hill
SAKURA TAISEN
– Geki Teikoku Kagekidan
PERSONA 5
– The Poem for Everyone’s Souls
– Live Will Change
CHRONO CROSS
– Tokino Kizuato
– Tokino Miru Yume
KINGDOM HEARTS II
– Dearly Beloved ~Reprise~
FINAL FANTASY
– Prelude
FINAL FANTASY IV
– Tsukino Akari (Theme of Love)
FINAL FANTASY IX
– Itsuka Kaeru Tokoro (Harp Solo)
– Melodies of Life
FINAL FANTASY X
– Zanarkand
– Sutekidane
Konsertissa on väliaika 15min
Liput:
Peruslippu 30,00€
Perhelippu 24,50€

MUSICON: ANIMEKONSERTTI HAYAO MIYAZAKIN ELOKUVIIN
2022-05-15 14:00 - 19:00
Musicon on uusi, kolmepäiväinen ikärajaton anime- ja pelimusiikkitapahtuma, joka järjestetään yhteistyössä Mikkelin Musiikkijuhlien kanssa 13.-15.5.2022. Musiconin yhteydessä järjestetään kaksi unohtumatonta animeen – ja pelimusiikkiin liittyvää konserttia Mikaelissa – Nihonbashi Symphony orchestra tulee toukokuussa Mikkeliin vieraaksi maailman toiselta laidalta – Japanista!
Totoro – TO – TO – RO ..Oletko koskaan kuullut lapsesi laulavan tätä kappaletta? Totoro on suloisen hauska, suurikokoinen ja pyöreälinjainen metsän henki Naapurini Totoro -anime-elokuvasta. Elokuvan on käsikirjoittanut ja ohjannut tunnettu japanilaisen studion Ghiblin perustaja Hayao Miyazaki, ja musiikin on säveltänyt Joe Hisaishi. Tämän, ja muiden Miyazakin elokuvien musiikkia soittaa japanilainen Nihonbashi Symphony -orkesteri kapellimestari Kenichi Shimuran johdolla ANIMEKONSERTISSA Mikaelissa 15.5. Tervetuloa koko perhe! Myynnissä on myös perhelippuja (2+2).
ANIME SYMPHONY JAPAN
NEON GENESIS EVANGELION
– “Air on the G String” from Orchestral Suite No. 3 in D major
– Decisive Battle
– Partita for solo violin No. 3 in E major
– A Cruel Angel’s Thesis
FATE/ZERO
– Oath Sign
FULLMETAL ALCHEMIST
– БРАТЬЯ (Brothers)
BLACK BUTLER
– Monokuro no Kiss (Monochrome Kiss)
PUELLA MAGI MADOKA MAGICA
– Magia
DEMON SLAYER
– Gurenka
– Song of Tanjiro Kamado
– Homura
TOKYO GHOUL
– Unravel
TOKYO REVENGERS
– CryBaby
JOJO’S BIZARRE ADVENTURE
– JoJo (Sono Chi no Sadame)
NARUTO
– Go!!!
ATTACK ON TITAN
– Boku no Senso
– Guren no Yumiya
– Shinzo wo Sasageyo
HOWL’S MOVING CASTLE
– Merry-go-round of life
PRINCESS MONONOKE
– Ashitaka and San
– Princess Mononoke
– Ashitaka Sekki
CASTLE IN THE SKY LAPUTA
– Kimi wo nosete
SPIRITED AWAY
– Ano Natsu e
– Always with you
MY NEIGHBOR TOTORO
– Hey Let’s Go “Sanpo”
– My neighbor Totoro- Ending Song
Konsertissa on väliaika 15min
Liput:
Peruslippu 30,00€
Perhelippu 24,50€

Viaton 50-luku
2022-05-22 15:00
Tapahtuma on siirretty, edelliset ajankohdat 29.3.2020, 31.1.2021, 22.5.2021 ja 6.2.2022. Jo ostetut liput käyvät sellaisenaan uuteen ajankohtaan. Lippurahojen palautusta voi hakea 31.3.2022 saakka.
Palautusohjeet löydät täältä.
Sotasukupolvi on pelastanut maamme useaan otteeseen: sodissa ja vaaran vuosina. Enään ajanvietteellä ei katsota olevan kansallista tehtävää kuten sodan aikana: nyt sille rätkäistään rankka huvivero. Mutta taas saa tanssia. Sodista seestyvä Suomi jatkaa selviytymistarinaansa.
Alkaa ankara jälleenrakennus. Alkaa viisikymmenluku- viattomaksikin mainittu.
Sodan viideveteraanit jatkavat työtään ja uusia tähtiä syttyy, kohta jo naisiakin. Rillumarei savottajenkkoineen kukoistaa mutta sisältää myös upeasti tulkittua romantiikkaa. Italialaiset iskelmät valloitavat ja jazzin tahtiinkin lauletaan, toki suomen kielellä.
Nuoriso saa omaa kulttuuriaan mutta aika lailla sukupolvet viihtyvät vielä yhteisten sävelten parissa: Täysikuu ja Poika varjoiselta kujalta tunkeutuvat osaksi suomalaisten tunnemaisemaa.
Esiintyjät: Seppo Hovi, Hannu Lehtonen ja Jarno Kuusisto
Kesto noin 2 h, sis. väliajan
Liput alk. 25,00€, sis. käsittelykulun
